نها وه که آی فون د سال ۲۰۰۷ زایشتی ریگشو بی، جابز سئم ون د گوگل که ار ای شرکت گپ کلونکاری اندروید نهاداری بکه و د وه خصوصیات واروتری آی فون، چی لمس چنتایی وه کار بیئره، وه قانونن د ونو شکایت می که. د گات اول گوگل د ورداشتن ای چیا وانهاداشت می کرد. ولی د سال ۲۰۱۰، اچ‌ تی‌ سی یه گل گجت د پایه نرم افزار اندروید ده مین بازار که خصوصیت دسمالی چنتایی و چن گل د خصوصیات وه د ری خصوصیات آی فون ورداشته بیه بی. ای کار باعث بی که جابز ائلامیه جاونه خوش د ری وه ری شعار گوگل (شیطان صفت نبوئیت) دیاری ده و گوت که «ای قسه یار چرنده.» جابز گوت: «مه تا آخری هناس و تا آخری قرو د درآمد ۴۰ ملیاردی اپل نه سی گرتن ای حق خرج می کم. ای چی دروس بیه دوزیه. جگا د زمینه پی جوری، چیا هنی که وه دس گوگل دروس بینه افتضائن.»